הפגנה מול קבינט הדיור: "זה לא דיור בר השגה"
עשרות מפגינים מול קבינט הדיור נגד הבנייה על הרי ירושלים: "זה לא דיור בר השגה". למרות ההתנגדות הציבורית הגורפת ותמיכתו של שר הבינוי והשיכון יואב גלנט בארגוני הסביבה ותושבי ירושלים: התכנס הבוקר קבינט הדיור על מנת לאשר בנייה על אזור שעתיד היה להיות מוכרז כגן לאומי- הר חרת.
נוצר ב 26.10.2015 10:10
במקום צפויות לקום 3,000 יחידות דיור שאינן עונות על הקרינטריונים של דיור בר השגה אותו הבטיח יו"ר קבינט הדיור משה כחלון.
*עדי רותם סטודנטית באוניברסיטה העברית, תושבת ירושלים ופעילה בארגון "מגמה ירוקה": *"הדיון היום על חרת הוא רק סימפטום לבעיה קשה של תכנון ובנייה במדינה. אנחנו עדים בשנים האחרונות לתהליך מזורז שבו גופי התכנון שלנו הופכים להיות לא דמוקרטיים, ומונעים משיקולים פוליטיים.
נוצר מצב אבסורדי שהחוק מאפשר לקדם בנייה בהר חרת, איזור שעוד רגע יוכרז כשמורת טבע, כאשר במקביל קיימות בעיר עשרות אלפי עתודות בנייה שלא מנצלים אותן. כדי לטפל בבעיה, ולא רק בסימפטום, יש לבטל את הותמ"ל ולהחזיר את" הדמוקרטיה. והכי חשוב- הגיע הזמן להתחיל למצוא פתרון לצעירים כמוני שרוצים לרכוש דירה ולקיים כל מה שהובטח לפני הבחירות במקום להתעסק בתוכניות לעשירים בלבד ". הוסיפה רותם
למאמר הקודם גדעון תדמור: ''צריך לשים סוף למגש השקרים על תעשיית הגז''
למאמר הבא מגמה ירוקה על העברת דרעי מתפקידו: "תרגיל מסריח"